- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrarE**

**PROIECT**

**Nr. din 06.11.2019**

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în **municipiul Miercurea-Ciuc, str. Piața Libertății, nr.5, judeţul Harghita,** înregistrată la Agenţia pentru Protecţia Mediului Harghita cu nr. 8378 din 12.09.2019, completat la nr. 8913/03.10.2019, nr.9179/11.10.2019,nr.9312/16.10.2019și nr.9614/29.10.2019, în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **22.10.2019** că proiectul **„Realizarea unei clădiri noi pentru secțiile pneumologie și boli infecțioase“** propus a fi amplasat în municipiul Miercurea-Ciuc, str. Dénes László**,** F.N.,județul Harghita.

**- nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit necesitatea neefectuării/ evaluării impactului asupra mediului sunt următoarele:

a). Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit. b) Proiecte de dezvoltare urbană, inclusiv construcția centrelor comerciale și a parcărilor auto publice, coroborat cu pct. 13, lit. a) Orice modificări sau extinderi, altele decât cele prevăzute la pct.24 din anexa nr.1 sau în prezenta anexă, deja autorizate,executate sau în curs de a fi executate, care pot avea efecte semnificative negative asupra mediului;

b).Justificarea potrivit criteriilor prevăzute în anexa nr. 3 al Legii nr.292/2018

**1.Caracteristicile proiectului:**

***a) dimensiunea şi concepţia întregului proiect;***

Terenul studiat, se află amplasat în municipiul Miercurea-Ciuc, str. Dénes László, F.N.,județul Harghita, cu o suprafață de 36.236,00 mp curți și construcții, construcții existente C1,C6,C7,C8,C9,C10,C11,C12,C13,C16,C17, conform **C.F.Nr.50131,** Destinația : zona cu P.U.Z. existent \*Zona Spitalul Județean de Urgență Harghita, aprobat cu HCL 308/2018;

Realizarea proiectului de construire a unei clădiri noi pentru secțiile de Pneumologie și Boli infecțioase este necesară, având în vedere numărul cazurilor tratate în cadrul acestor secții, a reglementărilor în vigoare privind condițiile ce trebuie asigurate pentru actul medical, dar și a spațiilor necesare pentru asigurarea circuitelor și condițiilor specifice secțiilor.

Construcția propusă va avea D+P+E nivele și va avea Sc=2080 mp, Scd=6240 mp.

Construcția va avea forma, în plan de U și este amplasată în zona cea mai sudică a terenului, cu partea îngustă a clădirii orientată spre sud.

Aripa vestică este destinată secției de TBC/Pneumologie, iar aripa estică adăpostește secția Boli Infecțioase. Cele două secții vor funcționa independent, ele comunicând printr-un culoar de trecere cu control acces doar pentru personalul spitalului.

La demisol a fost prevăzută partea de ambulatoriu, triaj internări, laboratoare, spitalizare de zi , iar la parter și etaj au fost proiectate saloanele, împărțite pe compartimente.

* Secția de pneumologie va avea o capacitate de 51 paturi;
* Secția de boli infecțioase va avea o capacitate de 50 paturi;

După finalizarea lucrărilor de construire, se vor realiza alei carosabile și pietonale. Spațiul rămas neutilizat se va amenaja cu spații verzi cu gazon și arbori și arbuști decorativi.

**Utilități:**

* **Alimentarea cu apă potabilă**: Se va realiza din rețeaua de apă potabilă a municipiului Miercurea Ciuc prin branșarea la rețeaua existentă pe amplasament;
* **Evacuarea apelor uzate:**Apele uzate vor fi branșate la rețeaua existentă pe ampasament și evacuate în sistemul de canalizare a mun. Miercurea-Ciuc după o dezinfectare realizată cu soluție de hipoclorit de sodiu;
* Agentul termic se va prepara cu ajutorul centralei termice, care va fi dotat cu două cazane pe combustibil gazos de 2x350 kW.
* Pentru producerea energiei termice de răcire necesară răcirii spațiilor în perioada caldă a anului s-a prevăzut montarea unei baterii de chilere amplasate în spațiul destinat din pod, cu condensator la distanță amplasate pe terasa clădirii, răcite cu aer, cu o putere termică utilă de aprox. 3\*170 kW. Toate echipamentele din centrala de răcire vor fi echipate corespunzător cu toate elementele de automatizare, comandă, control, protecție și semnalizare pentru funcționarea cu supraveghere nepermanentă.
* Datorită specificului clădirii s-a optat pentru alimentarea separată cu gaze medicale a secției de pneumologie, respectiv infecțioase. Se propun două coloane de alimentare cu gaze cu tablouri de control și alarme pentru 2 gaze medicale oxigen și vacuum pt. fiecare nivel. Rețele de distribuție pe nivel și alimentarea prizelor de gaze medical.

**Organizarea de șantier:** -va fi amplasat în incinta proprietății titularului proiectului, va ocupa o suprafață de cc.1300 mp. Va fi împrejmuită și va fi dotată cu containere prefabricate pentru birou, muncitori, 1 container pentru moloz, 1 container pentru magazie de unelte și 1 WC ecologic.

b**) Cumularea cu alte proiecte** : Nu este cazul.

c) **Utilizarea resurselor naturale**, în special a solului, a terenurilor, a apei și a biodiversității:Se va ocupa o suprafață de teren de 2080 mp cu clădirea propriu zisă , cu organizarea de șantier o suprafață de cc.1300 mp.După finalizarea lucrărilor suprafețele de teren afectate temporar se vor readuce la starea inițială.

d) **Cantitatea și tipurile de deșeuri generate** :

1. **În faza de construcție:**

* Depozitarea materialului rezultat din manipularea terenului, se va face, temporar, în exteriorul perimetrului de lucru și ulterior, se va împrăștia pe suprafața de teren care va fi păstrată ca spațiu verde;
* Resturile de lemn, metalic, plastic vor fi predate centrelor de valorificare –reciclare a deșeurilor;
* Uleiurile uzate se vor colecta( pe categorii) în recipiente închise etanș și rezistente la șoc mecanic și termic și se vor depozita în spații corespunzător amenajate, curate, acoperite, protejate de intemperii, împrejmuite și securizate. Se vor preda în totalitate persoanelor juridice autorizate să desfășoare activități de colectare, valorificare și eliminarea uleiurilor uzate;
* Deșeurile se vor colecta în europubele, fiecare spațiu va fi prevăzut cu coșuri care se vor goli conform programării;

**În perioada funcționării:**

Deșeurile rezultate vor fi colectate separat funcție de categorii;

* Deșeurile municipale amestecate vor fi colectate separat și preluate de operatorul de salubritate din zonă pentru eliminare
* Deșeurile reciclabile vor fi valorificate integral prin intermediul unor operatori economici autorizate ;
* Deșeurile medicale se vor depozita în recipiente speciale și vor fi preluate de un operator economic autorizat

**e) poluarea și alte efecte nocive:**

**În faza de construcție:**

*- emisii în apă****:*** - Pentru protecția calității apelor de suprafață și subterane, în faza de construcție, se impun următoarele măsuri:

* Manipularea și stocarea materialului util sau a pământului decopertat în așa fel încât să nu fie antrenat în ape ;
* Eliminarea deșeurilor prin colectarea lor în europubele;
* Instruirea angajaților care deservesc utilajele în vederea exploatării corecte a acestora și de acțiune în cazul apariției unei poluări accidentale;

*-Emisii în aer***:** emisiile rezultate de la utilajele și mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

*-Zgomot***:** Surse de zgomot și vibrații vor fi temporar numai în timpul execuției lucrărilor, acestea fiind: mijloacele de transport materiale și utilajele de construcții din mică mecanizare.

**În faza de funcționare:**

*-Emisii în apă*: Apele uzate vor fi branșate la rețeaua existentă pe amplasament și evacuate în sistemul de canalizare a mun. Miercurea-Ciuc după o dezinfectare realizată cu soluție de hipoclorit de sodiu

*-Emisii în aer*: Evacuarea aerului viciat se va realiza în partea opusă grilelor de aspirație. Pentru a nu răspândi în aer virușii și microbii, este necesar, ca înainte de evacuare să existe o treaptă de filtrare HEPA.

Gazele de ardere de la centrala termică dotată cu 2 cazane pe combustibil gazos vor fi evacuate prin coșuri de fum

*-Zgomot*:Bateria de chilere destinate preparării agentului termic de răcire necesar în procesul de climatizare a spațiilor, poluează sonor mediul ambiant. Prin amplasarea condensatoarelor la distanță , zgomotul compresoarelor este puternic absorbit de anvelopa spațiului tehnic. În exterior doar ventilatoarele condensatoarelor amplasate pe terasa construcției va polua sonor mediul ambiant, dar cu o putere sonoră sub 50 db (A) la 5 m de utilaj.

*-Radiații*: În secția de Pneumologie s-a prevăzut și o zonă de imaginistică dotată cu un aparat cu investigații cu raze Roentgen.. Camera destinată aparaturii RTG se va proiecta cu diafragme și plăci de beton armat. Pereții și tavanul vor fi finisați cu tencuială baritată, iar golurile se vor închide cu ferestre și uși plumbate.

f**) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice**: nu este cazul.

**g) riscurile pentru sănătatea umană** : Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul municipiul Miercurea-Ciuc, str. Dénes László, F.N., **(C.F. NR.50131), în incinta Spitalul Județean de Urgență Miercurea-Ciuc,** județul Harghita, conform Certificatului de urbanism nr. 699/ 05.12.2018 emis de Municipiul Miercurea-Ciuc, Suprafață terenului este de 36.236 mp cu destinația de curți și construcții. Terenul propus pentru construirea unei clădiri noi pentru secțiile de Pneumologie și Boli Infecțioase este în proprietatea Județului Harghita, cu drept de administrare în favoarea Consiliul Județean Harghita.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului municipiul Miercurea-Ciuc, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv .

c) natura transfrontieră a impactului: nu este cazul*.*

d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g)cumularea impactului cu impactul altor proiecte existente și/sau aprobate:Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus **nu intră** sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III Motivele pe baza cărora s-a stabilit neefectuarea evaluării impactului asupra corpurilor de apă**- Nu este cazul.

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d Refacerea mediului şi readucerea în starea iniţială a suprafeţelor afectate temporar prin realizarea proiectului.

e Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f Concentraţiile maxime de poluanţi evacuaţi prin apele uzate menajere , care vor fi preluate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

g. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

h. La finalizarea proiectului și înainte de punerea în funcțiune, aveți obligația de a solicita și obține autorizație de mediu, conform Ordinului MMDD nr.1798/2007.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István